Diari Oficial de la Generalitat Valenciana


Sumari del DOGV 3896, del 13-12-2000 (2000/10208)

ORDRE de 30 de novembre de 2000, de la Conselleria d'Agricultura, Pesca i Alimentació, per la qual s'estableixen normes per a regularització de superfícies de vinya en la Comunitat Valenciana.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/11/30/(1)/dof/vci/html**

### Dades del document

Número de DOGV
:   3896

Data del DOGV
:   13-12-2000

Secció del DOGV
:   I. DISPOSICIONS GENERALS

Número del document
:   2000/10824


Data del document
:   30-11-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * viticultura
    * vinya
    * superfície agrícola utilitzada
    * raïm
    * legislació

ORDRE de 30 de novembre de 2000, de la Conselleria d'Agricultura, Pesca i Alimentació, per la qual s'estableixen normes per a regularització de superfícies de vinya en la Comunitat Valenciana. [2000/10073]
  
El Reglament (CE) núm. 1.493/1999, del Consell, de 17 de maig, estableix l'organització comuna del mercat vitivinícola.
  
El Reglament (CE) núm. 1.227/2000, de la Comissió, de 31 de maig, fixa les disposicions d'aplicació del Reglament (CE) núm. 1.493/1999, del Consell, pel que fa al potencial de producció.
  
El Reial Decret 1.472/2000, de 4 d'agost, regula el potencial de producció vitícola de l'Estat espanyol i, en el capítol III, estableix la implantació de la regularització de superfícies de vinya. En l'article 11 autoritza les comunitats autònomes per a regularitzar la vinya plantada abans de l'1 de setembre de 1998.
  
Mitjançant aquesta ordre s'estableixen les normes per a la regularització de superfícies de vinya en la Comunitat Valenciana.
  
Per això,
  
ORDENE
  
Article 1
  
Les parcel·les de vinya plantades abans de l'1 de setembre de 1998 de manera irregular, perquè la plantació no disposava d'autorització o per incompliment de la normativa comunitària en matèria de plantacions, de conformitat amb el que s'estableix en el Reglament (CEE) 822/1987, hauran de destinar la seua producció a destil·leries o hauran d'arrancar-se.
  
No obstant això, a petició dels interessats, les parcel·les indicades en l'apartat anterior podran ser regularitzades de la manera i en els terminis que es disposen en el Reial Decret 1.472/2000, de 4 d'agost, una vegada aplicades les sancions corresponents previstes en l'article 2 del Reglament (CE) 1.493/1999.
  
Les sol·licituds es presentaran en el termini que finalitza el 31 de març de 2002, en les oficines comarcals o en els serveis territorials de la Conselleria d'Agricultura, Pesca i Alimentació, o en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El model de sol·licitud serà facilitat en els centres de la Conselleria d'Agricultura, Pesca i Alimentació indicats.
  
Els beneficiaris de la regularització no podran cedir drets de la seua explotació en el termini de cinc campanyes següents a la resolució de regularització de l'última parcel·la de la seua explotació. En cas d'incompliment, els beneficiaris deixaran de percebre ajudes institucionals en un període de cinc anys, comptadors des de la comunicació de l'administració d'aquest incompliment.
  
Article 2
  
Les superfícies plantades de vinya a partir de l'1 de setembre de 1998 hauran de ser arrancades, sense perjudici de les sancions que corresponguen, de conformitat amb el que es disposa en l'article 13 del Reial Decret 1.472/2000, de 4 d'agost, i en el Reglament (CE) 1.493/1999, del Consell.
  
Article 3
  
Aquells viticultors que es van acollir a l'Ordre de 5 de febrer de 1996, de la Conselleria d'Agricultura, Pesca i Alimentació, i que tinguen parcel·les pendents d'aportar drets de plantació, podran presentar nova sol·licitud de regularització d'aquestes parcel·les sobre la base del que s'estableix en aquesta ordre. Si és així, hauran d'aportar una còpia de la sol·licitud que van presentar sobre la base de la mencionada Ordre de 5 de febrer de 1996.
  
Article 4
  
Es delega en els caps dels serveis territorials de la Conselleria d'Agricultura, Pesca i Alimentació la resolució de les sol·licituds de regularització corresponents al seu àmbit territorial.
  
DISPOSICIONS FINALS
  
Primera
  
Es faculta el director general de Producció Agrària perquè dicte les disposicions necessàries per al desplegament i aplicació d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 30 de novembre de 2000
  
La consellera d'Agricultura, Pesca i Alimentació


Còpia Permalink ELI